протокол № 20

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ КЪМ ПРОКУРОРСКАТА КОЛЕГИЯ,

КОЯТО НА ОСНОВАНИЕ §23, АЛ. 2 ОТ ПЗР НА ЗИД НА КРБ

(ОБН. В ДВ БР.106/22.12.2023 г.),

ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,

ПРОВЕДЕНО НА 11.06.2024 г.

Присъстват: Огнян Дамянов, Стефан Петров, Светлана Бошнакова, Пламен Найденов, Евгени Иванов, Петя Маринова, Ирина Апостолова, Емилия Пенева, Надя Загорова, Ваня Дойчева и Веселин Иванов

На заседанието присъстват: Полина Петкова – началник отдел „Атестиране“ и Анелия Иванова – старши експерт – юрист в отдел „Конкурси”

Протоколирал: Камелия Миладинова

РАЗНИ

1. Произнасяне по допустимостта на кандидата - участник в процедура за избор на административен ръководител - районен прокурор на Районна прокуратура - Ловеч, открита с решение на Прокурорската колегия на Висшия съдебен съвет по протокол № 34/27.09.2023 г. (обн. ДВ, бр. 84/06.10.2023 г.) и определяне на дата за провеждане на събеседване с допуснатия кандидат.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. **ПРЕДЛАГА** **НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА** **ПРЕКРАТИ** откритата с решение на Прокурорската колегия на Висшия съдебен съвет по протокол № 34/27.09.2023 г. (обн. ДВ, бр. 84/06.10.2023 г.), процедура за избор на административен ръководител - районен прокурор на Районна прокуратура - Ловеч, поради оттегляне на заявлението за участие на единствения кандидат - Георги Манолов Манолов - прокурор в Районна прокуратура - Русе.

1.2. **ПРЕДЛАГА** **НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, решението по т. 1.1. да се обяви на интернет страницата <https://vss.justice.bg> в раздел Важно/Конкурсни процедури/Избор на административни ръководители.

1.3. Внася предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

2. Определяне на изпълняващ функциите „административен ръководител – апелативен прокурор“ на Апелативна прокуратура – София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. **ПРЕДЛАГА НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОПРЕДЕЛИ**, на основание чл. 175, ал. 4, изр. 2 от ЗСВ, Емилия Михайлова Русинова – заместник на административния ръководител – заместник-апелативен прокурор на Апелативна прокуратура - София, за изпълняващ функциите „административен ръководител – апелативен прокурор“ на Апелативна прокуратура – София, с ранг „прокурор във ВП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 12.06.2024 г., до встъпване в длъжност на нов административен ръководител.

2.2. Внася предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

3. Определяне на изпълняващ функциите „административен ръководител – окръжен прокурор“ на Окръжна прокуратура – Видин, поради изтичащ на 19.07.2024г. мандат.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. **ПРЕДЛАГА НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОПРЕДЕЛИ**, на основание чл. 175, ал. 4, изр. 2 от ЗСВ, Ваня Ненкова Цокова - административен ръководител - окръжен прокурор на Окръжна прокуратура - Видин, за изпълняващ функциите „административен ръководител - окръжен прокурор" на Окръжна прокуратура - Видин, с ранг „прокурор във ВП", с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от 20.07.2024 г., до встъпване в длъжност на нов административен ръководител.

3.2. Внася предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

4. Процедура за преназначаване на 1 (един) магистрат по реда на чл. 194, ал. 1 от ЗСВ от Районна прокуратура - Сливен в Районна прокуратура - Бургас, открита с решение на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет по протокол № 18/08.05.2024 г., т. 3.2.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ПРЕДЛАГА НА ПРОКУРОРСКАТА КОЛЕГИЯ,** която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, на основание чл. 194, ал. 1 от ЗСВ, **ДА ЗАКРИЕ** 1 (една) щатна длъжност „прокурор" в Районна прокуратура – Сливен и **ДА РАЗКРИЕ** 1 (една) щатна длъжност „прокурор" в Районна прокуратура – Бургас, считано от датата на встъпване в длъжност на преназначения магистрат.

**4.2.** **ПРЕДЛАГА НА ПРОКУРОРСКАТА КОЛЕГИЯ,** която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, на основание чл. 194, ал. 1 от ЗСВ, **ДА ПРЕНАЗНАЧИ** Даниела Максимова Маркова – прокурор в Районна прокуратура – Сливен, на длъжност „прокурор“ в Районна прокуратура – Бургас, с място на работа – съдебния район на Районна прокуратура – Бургас, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.07.2024 г.

*Мотиви: Процедурата за преназначаване на 1 (един) прокурор по реда на чл. 194, ал.1 от ЗСВ от Районна прокуратура – Сливен в Районна прокуратура – Бургас, открита с решение на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет по протокол № 18/08.05.2024 г., т. 3.2., е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички прокурори в Районна прокуратура – Сливен, като в указания 7-дневен срок е постъпило 1 (едно) заявление за преместване от прокурор Даниела Максимова Маркова.*

*Въз основа на горното, съобразявайки изложените в заявлението на прокурор Маркова мотиви, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „прокурор“ в Районна прокуратура – Сливен и разкриване на 1 (една) щатна длъжност “прокурор“ в Районна прокуратура – Бургас, както и преназначаване на подалия заявление магистрат - Даниела Максимова Маркова, от Районна прокуратура – Сливен в Районна прокуратура – Бургас.*

**4.3.** Решенията по т. 4.1. и 4.2 могат да се обжалват пред Върховния административен съд в 14-дневен срок от съобщаването им.

**4.4.** Внася предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за12.06.2024 г., за разглеждане и произнасяне.

5. Предложение от административния ръководител на Окръжна прокуратура – Плевен за посмъртно удостояване на Красимира Славчева Петрова като прокурор в Районна прокуратура – Плевен.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. **ПРЕДЛАГА НА ПРОКУРОРСКАТА КОЛЕГИЯ,** която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА УДОСТОИ ПОСМЪРТНО**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Красимира Славчева Петрова като прокурор в Районна прокуратура – Плевен, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

5.2. **ПРЕДЛАГА НА ПРОКУРОРСКАТА КОЛЕГИЯ,** която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ВЪЗЛОЖИ** на отдел „Международна дейност, връзки с обществеността и протокол“ организацията по изпращане на отличието.

5.3. **ПРЕДЛАГА НА ПРОКУРОРСКАТА КОЛЕГИЯ,** която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, решението по т. 1. да се предостави на Комисия „Бюджет и финанси и съдебна администрация“, по компетентност.

5.4. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

6. Предложение от изпълняващия функциите „главен прокурор“ на Република България за командироване на Сашо Димитров Тотев – прокурор в Софийска градска прокуратура във Върховна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Сашо Димитров Тотев – прокурор в Софийска градска прокуратура във Върховна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024 г.

6.2. Решението да се изпрати на Върховна прокуратура, отдел 06 „Административен“, за сведение.

7. Извлечение от решение на КАК-СК, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), по протокол № 16/20.05.2024 г., т. С-4, относно открита процедура за периодично атестиране на Христина Запрянова Жисова - заместник на административния ръководител - заместник-председател на Районен съд – Хасково, която за периода 08.04.2019 г. – 18.07.2021 г. е заемала длъжността „прокурор“ в Районна прокуратура – Хасково.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ВЪЗЛАГА на постоянната атестационна комисия при Апелативна прокуратура – Пловдив, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на Христина Запрянова Жисова - заместник на административния ръководител - заместник-председател на Районен съд – Хасково, за периода 08.04.2019 г. – 18.07.2021 г., през който е заемала длъжността „прокурор“ в Районна прокуратура – Хасково и да направи предложение за комплексна оценка.

ЕДИННИ ФОРМУЛЯРИ

8. Периодично атестиране на Антоанета Георгиева Панчева - прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Антоанета Георгиева Панчева - прокурор в Софийска градска прокуратура.

8.2. Предоставя, на основание чл. 205, ал. 1 от ЗСВ, на Антоанета Георгиева Панчева - прокурор в Софийска градска прокуратура, резултатите от атестирането за запознаване.

9. Извънредно атестиране на Радослав Георгиев Бакърджиев – изпълняващ функциите „административен ръководител - районен прокурор“ на Районна прокуратура – Пазарджик.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Радослав Георгиев Бакърджиев – изпълняващ функциите „административен ръководител - районен прокурор“ на Районна прокуратура – Пазарджик.

9.2. Предоставя, на основание чл. 205, ал. 1 от ЗСВ, на Радослав Георгиев Бакърджиев – изпълняващ функциите „административен ръководител - районен прокурор“ на Районна прокуратура – Пазарджик, резултатите от атестирането за запознаване.

10. Извънредно атестиране на Антон Иванов Мицов- прокурор във Военно-окръжна прокуратура – София.

*След проведено гласуване с вдигане на ръка и при обявения резултат 9 гласа „за“ и 1 глас „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1.НЕ ПРИЕМА ИЗЦЯЛОопределените от Постоянната атестационна комисия към Военно-апелативна прокуратура оценки по общите критерии за атестиране на Антон Иванов Мицов – прокурор във Военно-окръжна прокуратура - София.

***Мотиви****: Комисията по атестирането и конкурсите, след като се запозна с атестационната преписка, предложените от ПАК оценки, възражението на прокурор Мицов и становището на ПАК по чл. 55, ал. 6 от Наредба № 3/23.02.2017г., намира следното:*

*По отношение направеното от прокурор Мицов искане за отвод на председателя на Постоянната атестационна комисия – полковник Данчо Данов:*

*Разпоредбата на чл. 52, ал. 2 от Наредба № 3 от 23.02.2017 г. предвижда, че отвод или самоотвод на член на ПАК може да се прави от атестирания прокурор или от член на ПАК в 3-дневен срок от уведомлението за откриване на процедура по атестиране при наличие на обстоятелствата по чл. 49, ал. 3 от настоящата наредба.*

*От приложената към атестационната преписка декларация по чл. 52, ал. 2 от Наредба № 3/23.02.2017 г., подписана от прокурор Мицов, същата е с отбелязана дата 16.01.2024 г., поради което Комисията счита, че правилно ПАК е приела, че направеното от прокурор Мицов на 30.05.2024 г. искане за отвод на полковник Данов не е подадено в срока по чл. 52, ал. 2 от Наредба № 3/23.02.2017 г.*

*По отношение на определените от Постоянната атестационна комисия оценки:*

*КАК счита, че поставената от ПАК оценка „4“ в Част IV, т. 1 от ЕФА „Правни познания и умения за прилагането им“ следва да бъде увеличена с 1 (една) единица. Видно от данните в Част III на ЕФА, за периода на атестиране, в качеството си на прокурор, атестираният магистрат е постановил общо 61 акта по преписки и наказателни производства. От тях са обжалвани само 3 акта, 2 от които са потвърдени и 1 – отменен. Относителният дял на отменения акт спрямо общия брой на постановените актове е 1,6%, но в абсолютни стойности броят е незначителен и не може да повлияе върху цялостната положителна преценка за работа на атестиране. Основанието за отмяна на постановлението е непълнота на проверката и доколкото се касае за единичен случай в работата на магистрата, може да се приеме, че не се касае за дефицити в познаването и приложението на материалните и процесуални разпоредби.*

*За периода на атестиране прокурор Мицов няма постановени оправдателни присъди, както и върнати от съда дела.*

*За същия период в качеството на „военен следовател“ е приключил разследването по 11 бр. досъдебни производства, изпълнил е 5 бр. следствени поръчки и проверки, изготвил е 1 предложение за изпращане на ЕЗР и 3 предложения до прокурор за прилагане на СРС.*

*След запознаване с приложените към атестационната преписка актове на магистрата, Комисията счита, че същият притежава много добри правни познания и умения за правилно квалифициране на деянията. Не са налице груби и системни нарушения на материалния и процесуалния закон. Комисията споделя констатациите на ПАК към ВоАпП, като приема, че магистратът прилага правилно закона и съдебната практика.*

*В констатациите си към Част IV, т. 1 ПАК е отбелязала, че прокурор Мицов е разглеждал дела с фактическа и правна сложност и значим обществен интерес, но по две е тях бил заместващ следовател и е извършил само неотложни действия по разследването, а по друго от делата не е извършвал никакви действия по разследването, тъй като същото е било спряно (от 14.10.2018 г. до 18.04.2022 г.). Според КАК изложеното не следва да бъде мотив за поставяне на по-ниска оценка, доколкото дори и посочените три дела да не бъдат отчетени в работата на атестирания магистрат, то общият брой на делата с фактическа и правна сложност не е малък.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*Единствено за прецизност Комисията счита за необходимо да отбележи, че са допуснати някои неточности в посочените от ПАК статистически данни в Част IV, т. 1 на ЕФА, а именно: през периода на атестиране прокурор Мицов се е произнесъл с 59 бр. постановления за отказ, а не 56 бр., както е посочено от ПАК; с мнение за прекратяване е приключил 8 бр. ДП, а не 28 бр.; изпълнил е 5 бр. следствени поръчки, а не 4 бр. (съгласно данните в Част III).*

*С оглед всичко изложено, КАК определя комплексна оценка „Много добра" (5.00) на Антон Иванов Мицов - прокурор във Военно-окръжна прокуратура – София.*

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Антон Иванов Мицов- прокурор във Военно-окръжна прокуратура – София.

10.3. Предоставя, на основание чл. 205, ал. 1 от ЗСВ, на Антон Иванов Мицов- прокурор във Военно-окръжна прокуратура – София, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

11. Предложение от административния ръководител на Районна прокуратура – Велико Търново, за повишаване на Виктория Петрова Георгиева – прокурор в Районна прокуратура – Велико Търново, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Виктория Петрова Георгиева – прокурор в Районна прокуратура – Велико Търново, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

12. Предложение от административния ръководител на Районна прокуратура – Велико Търново, за повишаване на Йордан Стоянов Ангелов – прокурор в Районна прокуратура – Велико Търново, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Йордан Стоянов Ангелов – прокурор в Районна прокуратура – Велико Търново, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

13. Предложение от Яна Николаева Гунчева – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Яна Николаева Гунчева – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

14. Предложение от административния ръководител на Районна прокуратура – Пловдив, за повишаване на Гергана Петрова Колева – прокурор в Районна прокуратура - Пловдив, с ранг „прокурор в АП“, на място в по-горен ранг „прокурор във ВП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Гергана Петрова Колева – прокурор в Районна прокуратура - Пловдив, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

15. Периодично атестиране на Костадин Димитров Паскалев - прокурор в Окръжна прокуратура - Пловдив.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Костадин Димитров Паскалев - прокурор в Окръжна прокуратура – Пловдив.

15.2. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Костадин Димитров Паскалев - прокурор в Окръжна прокуратура – Пловдив.

15.3. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

16. Извънредно атестиране на Ангел Василиев Байрактарски – заместник на административния ръководител - заместник-окръжен прокурор на Окръжна прокуратура – Кюстендил.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Ангел Василиев Байрактарски – заместник на административния ръководител - заместник-окръжен прокурор на Окръжна прокуратура – Кюстендил.

16.2. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ангел Василиев Байрактарски – заместник на административния ръководител - заместник-окръжен прокурор на Окръжна прокуратура – Кюстендил.

16.3. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 12.06.2024 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

17. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-Пловдив | **Таня Христова Георчева** | прокурор | **Огнян Дамянов** |
| **2** | РП-Пловдив | **Любомира Ангелова Вулджева** | прокурор | **Емилия Пенева** |
| **3** | ОП-Пловдив | **Бойка Ангелова Лулчева** | прокурор | **Ирина Апостова** |
| **4** | ОП-Благоевград | **Анна Красимирова Аврамова-Градева** | прокурор | **Надя Загорова** |
| **5** | СГП | **Божидара Евгениева Ганева-Димова** | зам.-адм.ръководител | **Петя Маринова** |
| **6** | СГП | **Тодор Иванов Денков** | прокурор | **Евгени Иванов** |

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ,**

*която на основание §23, ал. 2 от ПЗР на ЗИД на КРБ*

*(обн. в ДВ бр.106/22.12.2023 г.), изпълнява функциите на*

*Висш прокурорски съвет* /П/

**ОГНЯН ДАМЯНОВ**